Vuteks
<s>Vuteks (Vukovarska tekstilna industrija Vuteks), nekadašnji div tekstilne industrije SFR Jugoslavije i Hrvatske.</s>

<s>Povijest 
Počeci rada Vukovarske tekstilne industrije "Vuteks" sežu do 1930 godine i Kraljevine Jugoslavije, kada je s radom započela "Tvornica pokrivača i frotirne robe Theodor Müller".</s><s>Nakon Drugog svjetskog rata i podržavljenja imovine tokom FNR Jugoslavije, tvrtka je poslovala pod nazivom "Tvornica pokrivača 12.</s><s>IV. 1945.", a sjedište joj je bilo u Proleterskoj ulici b.b. u Vukovaru.</s><s>Asortiman izrade tekstilnih proizvoda se povećao idućih godina, kada je spajanjem Tvornice pokrivača i Tvornice čarapa 1951 godine osnovana Vukovarska tekstilna industrija "Vuteks".</s><s>Idućih godina "Vuteksu" su pripojena i druga vukovarska poduzeća, kao što su Vukovarska trikotaža i predionica "VTP" i Tvornica konfekcije "Srem".</s><s>"Vuteks" je potom počeo bilježiti znatne uspjehe u proizvodnji tekstila, a svrstana je i među najveće europske proizvođače deka.</s><s>Glavno je tržište bilo njemačko, kuvajtsko, američko i povremeno Sovjetskog Saveza (SSSR).</s><s>"Vuteks" je na svome vrhuncu godišnje proizvodio 2 milijuna pokrivača, 1,6 milijuna četvornih metara netkanog tekstila te 1,4 milijuna kvadrata trikotaže.</s><s>Pred kraj proizvodnje, uoči ratnih zbivanja 1991 godine tj. raspada Jugoslavije i rata u Hrvatskoj, "Vuteks" je zapošljavao 1.457 radnika, raspodijeljenih u slijedeće pogone: Proizvodnja pokrivača i tkanina, Proizvodnja netkanih tekstilnih proizvoda, Proizvodnja velura i autopresvlaka, Maloprodaja, Uslužne djelatnosti i Zajedničke službe.</s><s>U jeku ratnih zbivanja u Vukovaru "Vuteks" je u augustu 1991 godine prestao s radom, a nakon pada i za vrijeme okupacije grada, tj. za vrijeme tkz.</s><s>Republike Srpske Krajine, tamošnje su vlasti odlučile nastaviti proizvodnju u postojećim objektima, koji su u velikoj mjeri reducirani uslijed ratnih razaranja.</s><s>Tvrtka je prozvana "Vuteks s.p.o." Vukovar, a proizvodnja je započela u aprilu 1992 godine sa 600 radnika, ponajviše srpske nacionalnosti.</s><s>U isto vrijeme, u Republici Hrvatskoj postupno dolazi do stvaranja ideje o obnovi vukovarske tekstilne industrije, što je dijelom realizirano otvaranjem pogona u Vinkovcima pod nazivom "Vuteks-Feniks" d.o.o., koji je proizvodio dio nekadašnjeg asortimana "Vuteks"-a. Nakon provedene mirne reintegracije okupiranoga područja u Podunavlju početkom 1998 godine dolazi do preuzimanja uprave u vukovarskom pogonu, te započinje njegova integracija u postojeći hrvatski gospodarski sustav, čime se dotadašnje društveno poduzeće transformira u dioničko društvo.</s><s>Zbog nelikvidnosti, nad "Vutkesom" je  2000 godine otvoren stečaj.</s><s>Cjelokupna je imovina u stečajnom postupku prodana.</s><s>Polovica je pogona u stečaju prodana zainteresiranim poduzetnicima i za potrebe Podunavske slobodne zone, a drugu je polovicu kupio vinkovački "Vuteks-Feniks" d.o.o..</s>

<s>Reference</s>

<s>Jugoslavenske kompanije
Hrvatske kompanije</s>

